Իսի լե Մուլինո

Իսի լե Մուլինո (, ), համայնք Ֆրանսիայի մայրաքաղաքի՝ Փարիզի արվարձանային տարածքի հարավարևմտյան մասում, Սեն գետի ձախ ափին։ Քաղաքաբնակները ֆրանսերեն իրենց անվանում են Isséens: Բնակավայրը համարվում է Փարիզի մուտքերից մեկը և ընկած է 6,6 կիլոմետր հեռավորության վրա Աստվածամոր տաճարից՝ Նոտր Դամից, որտեղ, ինչպես ընդունված է Ֆրանսիայում, նշվում է զրո կիլոմետրը։ Իսի լե Մուլինոն 2010 թվականի հունվարի 1-ից մաս է դարձել Grand Paris Seine Ouest ագլոմերացիայի, որը 2016 թվականի հունվարից ընդգրկվել է Métropole du Grand Paris-ում։ Բնակավայրը հեռահաղորդակցային և մեդիա ոլորտներում ծավալվող գործարարությամբ հայտնի Val de Seine շրջանի կենտրոնում է և իր տարածքում հյուրընկալել է ֆրանսիական հեռուստատեսային ցանցի խոշորագույն ընկերությունների գլխավոր գրասենյակները։

Պատմություն 

Իսիում է գտնվել Բուրբոնների կրտսեր ճյուղը հանդիսացող Կոնտի իշխանների ամրոցը. այնտեղ ներկայումս գտնվում է թղթախաղի թանգարանը։

1815 թվականի հուլիսին բնակավայրում ու նրա շուրջը տեղի է ունեցել ճակատամարտ ֆրանսիական ու պրուսական զորքերի միջև. դա այսպես կոչված «Հարյուր օրերի» վերջին իրադարձություններից մեկն էր՝ Փարիզը յոթնյակի կոալիցիայի զորքերից պաշտպանելու վերջին փորձը։

Հայերը Իսի լե Մուլինոյում 
Իսի լե Մուլինոյում 1930 թվականից կա շուրջ հինգհազարանոց հայկական համայնք՝ հայկական երկու եկեղեցիներով, դպրոցով, մարզական ակումբով, Մեծ եղեռնի զոհերի հիշատակը հավերժացնող հուշակոթողով, Rue d'Armenieև Rue d'Erevan փողոցներով։ Իսի լե Մուլինոն 1989 թվականի դեկտեմբերից եղբայրացել է Հայաստանի Վաղարշապատ քաղաքի հետ։

Ժողովրդագրություն

Տնտեսություն
Eurosport the Canal+ Group,, Coca-Cola France, France 24 Microsoft France and Europe, Sodexo, Icade Technicolor SA, Withings և մի շարք այլ ընկերությունների գլխավոր գրասենյակները տեղակայված են Իսի լե Մուլինոյում։

Քույր քաղաքներ

Իսի լե Մուլինոն բարեկամական սերտ կապեր է հաստատել հետևյալ քաղաքների հետ

, Վայդեն ին դեր Օբերպֆալց (1962) 
, Ֆրամրի (1979)
, Մաչերատա (1982)
, Հաունսլոու (1982)
, Դապաոն (1989)
, Վաղարշապատ (1989)
, Պոսուելո դե Ալարկոն (1990)
, Նահարիա (1994)
, Դունչեն (1997)
, Լեշան (2003)
, Գուրո (2005)
, Իչիկավա (2012)

2018 թվականից Իսի լե Մուլինոն բարեկամական կապեր է հաստատել Իրանի Նոր Ջուղա քաղաքի հետ։

Պատկերասրահ

Ծանոթագրություններ

Արտաքին հղումներ 

 Համայնքապետարանի կայքէջը
 Զբոսաշրջային գրասենյակը
 Issy TV

Ֆրանսիայի համայնքներ
Ֆրանսիայի քաղաքներ
Ֆրանսիայի բնակավայրեր